Fertasa pak grondsuurheid
JY LEES NOU Fertasa pak grondsuurheid
Die eerste mielie-oesskatting van 2020 is 5,35 t/ha in die Vrystaat en 4,35 t/ha in Noordwes. ‘Dit klink na ’n goeie oes, maar is dit regtig?’ vra dr. Pieter Haumann, uitvoerende hoof van Fertasa.
Omnia Kunsmis se grondontledingsdatabasis toon dat 26% tot 27% van die sanderige bogrond in die Vrystaat en Noordwes se pH-waarde (KCl) wissel van 4,0 tot 4,5. Onderskeidelik 6% en 5% van die sanderige bogrond in die Vrystaat en Noordwes se pH-waardes (KCl) is reeds laer as 4,0 (sien tabel).
Navorsing (Haumann, 1986) wat in die destydse Hoëveldstreek van Suid-Afrika gedoen is, dui op verwagte oesverliese vir mielies op sanderige grond by sulke pH-waardes (KCl) (sien grafiek).
Die geraamde verlies aan mielieopbrengs met die huidige grondsuurheidsvlakke is sowat 450 000 ton met ’n geldwaarde van byna R1 miljard per jaar.
Gevolglik het die misstofvereniging van Suid-Afrika (Fertasa)’n grondsuurheidswerkgroep gestig. Fertasa sal oor die volgende twaalf maande met die samewerking van Graan SA kyk na die oorsake, slaggate, invloed en oplossing van grondsuurheid om die bedryf weer op koers te kry. Die werkgroep word met die samewerking van mnr. Kobus van Zyl en dr. Koos Bornman van Omnia bedryf.
NAVRAE: Fertasa, e-pos: general@fertasa.co.za; 012 349 1450.
Houtskoolstamvrot neem toe by mielies